LIETUVOS RESPUBLIKOS APLINKOS MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS LĖŠŲ, IŠMOKĖTŲ PROJEKTO NR. VP3-3.2-AM-01-V-02-009 VYKDYTOJUI UŽDARAJAI AKCINEI BENDROVEI „TELŠIŲ REGIONO ATLIEKŲ TVARKYMO CENTRAS“, GRĄŽINIMO

2017 m. gegužės 25 d. Nr. D1-445

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčiais ir 11 punktu, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl projektų administravimo ir finansavimo taisyklių patvirtinimo“, 188¹, 188² ir 198² punktais ir 198.2 papunkčiu, atsižvelgdamas į Lietuvos Respublikos aplinkos ministerijos Aplinkos projektų valdymo agentūros (toliau – Agentūra) 2017 m. balandžio 24 d. raštu Nr. (29-2-7)-APVA-861 „Dėl atlikto pažeidimo tyrimo“ pateiktą informaciją, 2017 m. balandžio 18 d. pažeidimo tyrimo išvadą Nr. VP3-3.2-AM-01-V-02-009/IT07 (pažeidimo unikalus kodas R1828/APVA/VP3-3.2-AM-01-V/0028), kurioje nurodyta, kad Agentūra nustatė statybos techninio reglamento STR 1.08.02:2002 „Statybos darbai“, patvirtinto Lietuvos Respublikos aplinkos ministro 2002 m. balandžio 30 d. įsakymu Nr. 211 „Dėl statybos techninio reglamento STR 1.08.02:2002 „Statybos darbai“ patvirtinimo“, 4 priedo, Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“, 8.4 papunkčio, 2011 m. sausio 18 d. projekto finansavimo ir administravimo sutarties Nr.VP3-3.2-AM-01-V-02-009 bendrųjų sąlygų 3.1.1 papunkčio, sutarties Nr. MBA 2013/07/06 Bendrųjų sąlygų 14.5 c pastraipos ir techninės priežiūros paslaugų sutarties Nr. BTP 2013/02/03 4.1 papunkčio pažeidimus, padarytus projekto vykdytojui uždarajai akcinei bendrovei „Telšių regiono atliekų tvarkymo centras“ (toliau – Projekto vykdytojas) įgyvendinant projektą „Telšių regiono komunalinių atliekų tvarkymo sistemos plėtra“ (projekto kodas Nr. VP3-3.1-AM-01-V-02-009) (toliau – projektas), taip pat į Agentūros patvirtintą bendrą netinkamų finansuoti išlaidų sumą – 7 193,12 Eur (septynis tūkstančius vieną šimtą devyniasdešimt tris eurus, 12 centų), iš kurių 6 099,27 Eur (šeši tūkstančiai devyniasdešimt devyni eurai 27 centai) – Europos Sąjungos fondų lėšos ir 1 093,85 Eur (vienas tūkstantis devyniasdešimt trys eurai 85 centai) – Projekto vykdytojo lėšos, ir į Agentūros siūlymą susigrąžinti Projekto vykdytojui išmokėtų lėšų dalį:

1. N u s t a t a u, kad:

1.1. lėšų pervedimo būdu grąžintina Projekto vykdytojui išmokėta Europos Sąjungos fondų lėšų suma yra 6 099,27 Eur (šeši tūkstančiai devyniasdešimt devyni eurai 27 centai);

1.2. Projekto vykdytojas šio įsakymo 1.1 papunktyje nurodytas grąžintinas lėšas per 90 dienų nuo šio įsakymo įsigaliojimo dienos privalo pervesti į Lietuvos Respublikos aplinkos ministerijos biudžetinę sąskaitą Nr. LT634010042400060063;

1.3. jei Projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, moka delspinigius už kiekvieną uždelstą dieną, kurių dydį kas ketvirtį nustato Lietuvos Respublikos finansų ministras;

1.4. šis įsakymas įsigalioja kitą dieną po paskelbimo Teisės aktų registre.

2. Šis įsakymas per vieną mėnesį gali būti skundžiamas Vyriausiajai administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Aplinkos ministras	Kęstutis Navickas